Odense Adresse-Contoirs Efterretninger, 1847-09-27
Denne Jernbane er nu, foruden at være en kommerciel Entreprise, bleven en Stridsgjenstand imellem Danske og deres separatistiske Modstandere. Separatisterne indsee meget vel, hvor stærkt et Baand imellem Slesvig og Danmark Banen vil blive; derfor sætte de alle Hjul i Bevægelse for at hindre dens Fremgang. Men dette Parti maa det danske Folk dog være beredt paa, og villigt til, engang for Alvor at træde imøde. Vi kjende ikke Regjeringens Planer til at hindre Slesvigs Adskillelse fra Danmark, vi betvivle ingenlunde, at den foretager de hensigtsmæssigste Skridt for at naae dette Maal: men Alt, hvad der i den senere Tid er gjort og sagt paa begge Sider af Kongeaaen, maa paanøde det danske Folk det Spørgsmaal til sig selv; hvilken er din Stilling til Sagen, hvad har du at gjøre, hvis det eengang skulde komme til alvorligt Sammenstød mellem Dansk og Tydsk i Slesvig, og da vide vi virkelig ikke, at der kan svares Andet, end at Folket, hvis Mening og Villie til Syvende og Sidst dog ogsaa er en Faktor i det store Regnestykke, der kan blive af overveiende Jndflydelse paa Produktet, maa være beredt paa i fornødent Fald at stille sig En for Alle og Alle for En mod den frembrydende Modstander. Under hvilken Form dette enige Sammenhold skal yttre sig, maa beroe paa Omstændighederne; men af Vigtighed er det, at Folket forud prøver sin egen Beredvillighed til at anstrænge sig for at naae Maalet, at Enhver bliver sig bevidst, at han kan stole paa de Andre. Fælleds Foretagender til den fælleds Sags Fremme ere betydningsfulde, fordi de vække denne Beredvillighed og fremkalde denne Bevidsthed; derfor er ogsaa een udført Gierning af større Betydning for Almeenaandens Oplivelse, end tusinde smukke Ord. En saadan Gierning er Høiskolen i Rødding; det danske Folk har med sine Bidrag gjort den mulig og glæder sig desto meere over den, jo meere den træder frem som et fredeligt Dannevirke; en saadan Gierning er ogsaa den flensborgske Bane: lader os med den Kraft, Enighed giver, tage denne Sag som vor, saa er der intet Spørgsmaal om, at den gaaer igjennem. Da vil Folket, i Glæden over at have seiret paa dette Punkt, saa meget villigere stille sig Mand ved Mand, dersom Fremtiden kalder det til nye Anstrængelser mod den erobresyge Germannisme. - At Banen tillige maa blive af største Vigtighed for den danske Handels Selvstændighed ved at løsne nogle af de Baand, der knytte vore Kjøbmænd til Hamborg; at den nye Forbindelseslinie vil udøve en velgjørende Jndflydelse til at befordre navnlig Fyens direkte Handel med de vestlige Lande, altsaa til at lette Afsætningen af dets Produkters Overskud og derved forhøie dettes Værdi, kan ikke være tvivlsomt. Derfor mene vi, at baade Landmanden og Kjøbmanden har al Opfordring. til at ønske og understøtte dens Udførelse. De større Landeiere og Handlende ville vel snart indsee dette; men ogsaa de mindre bør Sagen ligge nær. Tegne Mange sig hver for een Actie, fremmes Sagen ligesaa kraftigt, som ved at Nogle tegne sig for flere. Hvo der ikke troer at kunne overkomme en heel Actie, kan forene sig med Andre, saa at Byrden kun bliver ringe for hver. - Attietegningen har hidtil havt meget god Fremgang her, naar det tages i Betragtning, at det først er i to Dage, den har været aabnet. Det er at vente, at den udvalgte Kommittee vil gjøre alt Muligt for at vedligeholde den særdeles gunstige Stemning for Sagen og udbrede den over hele Provindsen.